google/wiki40b huggingface dataset:
Gary Cooper

Bakgrunn

Gary Coopers far var dommer i delstaten Montanas Supreme Court (høyresterett). Cooper fikk sin grunnskoleutdannelse i England og studerte så ved jordbruksskole i Montana. Etter avsluttede studier arbeidet han en kort periode som guide i Yellowstone nasjonalpark og tegnet også politiske humorserier i sin hjembys dagsavis, Independent. I 1924 begav han seg vesterover i håp om å bli serietegnere ved en eller annen avis Los Angeles, men fikk istedet arbeide som dørselger.

Skuespiller

I 1925 fikk han via venner småroller i westernfilmer. Coopers gjennombrudd kom alt neste år i Ørkenens paradis. Cooper var en av de store stjernene i Hollywoods gullalder og han var populær blant såvel det mannlige som det kvinnelige kinopublikum. Cooper personifiserte den sterke stille amerikaner, «en ordknapp handlingens mann». Han spilte mot Marlene Dietrich i filmen Marokko i 1930, og skulle det tiåret utvikle sin spesielle rollrefigur som den ettertenksomme som alltid gjennomførte hva samvittigheten bød.
Da Coopers rollefigurer stod opp for retterferdighet og moral, var han ikke de mest tradisjonelle kjærighetsscenenes mann. Men noen av filmene, og ikke minst Farvel til våpnene (1932, etter Hemingways roman) ble omtalt for ømhet - og der vises Cooper og Helen Hayes faktisk med ett av de senere klassiske filmkyssene. I en senere filmatisering av en Hemingwayroman - Klokkene ringer for deg - spilte han mot Ingrid Bergman (1943). Han sa srg ville se hennes hjemland og kom minst to ganger til Stockholm - siste gangen i april 1955.
Cooper medvirket til å begynne med i romantikk- og eventyrfilmer men er mest knyttet til westernsjangeren, der han blant annet spilte mot Grace Kelly i Sheriffen (1952). Cooper mottokk under sin karriere tre Oscarstatuetter, hvorav den tredje var en ærespris. Den oscarsutdelingen fant sted i april 1961 og hans gode ven James Stewart tok imot prisen for Coopers rehning, ettersom Cooper da var uhelbrederig kreftsyk. Gary Cooper døde en måned senere.

Privatliv

I begynnelsen av karrieren var Gary Cooper meget omtalt for sine kjærighetssaffærer med blant andre Clara Bow og Lupe Velez, men i 1933 giftet han seg med sosietetsdamen Veronica Balfe (som hadde hatt en kort filmkarriere under navnet Sandra Shaw) og de forble gift til Coopers død.
National Rap Show

National Rap Show er et norsk radioprogram om rap og hiphop som har gått på NRK Radio siden 1993. Programmet ledes av Tommy Tee og DJ Herkules. Programmet går på Petre og sendes fredagskvelder fra kl 21 til midnatt. National Rap Show sendte i starten under vignetten til fredagsprogrammet Barbarene. Tommy Tee har vært programleder fra starten, mens DJ Herkules kom inn på slutten av 1990-tallet.
John Wise (prest)

John Wise (15. august 1652 - 8. april 1725) var en kongregasjonistprest og politisk leder i Massachusetts i den amerikanske kolonitiden. Han var kjent for sin politiske aktivitet, særlig for hans protester mot britisk skattelegging, noe han ble arrestert for. Som prest for kirkesognet Chebacco fra 1680 og fram til sin død i 1725 bodde Wise i Ipswich i Massachusetts, ofte kalt for «fødestedet for den amerikanske uavhengighet».

Liv og virke

Wise var født i Roxbury, i nabolaget av Boston, som sønn av Joseph og Mary (Thompson) Wise. Hans mor var datter av Alice Freeman Thompson Parke.
Han gikk på Roxburys latinskole i West Roxbury, og tok eksamen i 1669. Han kom deretter inn på Harvard College, i dag Harvard University, og tok eksamen i 1673. Han studerte deretter teologi og prekte i Branford i Connecticut og Hatfield i Massachusetts. Den 12. august 1683 ble han ordinert som prest for den nyorganiserte kirkesognet Chebacco som ble dannet ut av Ipswich.
I 1688 ledet Wise borgerne i Ipswich i en protest mot den kongelige guvernør Edmund Andros og koloniskatten.
I 1717 skrev han teksten A Vindication of the Government of New England Churches hvor han framhevet hovedprinsippene som ble proklamert i 1776 i USAs uavhengighetserklæring. Calvin Coolidge har referert til John Wise som en av de som inspirerte uavhengighetserklæring og gjorde den mulig i dens utforming. 
Han døde i 1725, 73 år. John Wise Avenue, en vegseksjon av Route 133 i Massachusetts, er navngitt etter ham. Libertyskipet «SS John Wise», som ble sjøsatt den 14. juni 1942 og ble skrapet i 1971, er også navngitt etter ham.
Hans Jakob Christoffel von Grimmelshausen

Bakgrunn

Hans Jakob Christoffel von Grimmelshausen ble født i Gelnhausen. Da han var ti år gammel ble han bortført av hessiske soldater, og i deres midte opplevde han det militære liv under Trettiårskrigen. Da krigen var over trådte Grimmelshausen inn i biskop Franz Egon von Fürstenberg av Strassburgs tjeneste. I 1665 ble han magistrat (Schultheiss) i Renchen i markgrevskapet Baden. 
Han begynte da å vie seg til litteratur og forfatterskap. Grimmelshausens verker var sterkt influert av utopisk litteratur og reiseskildringer.

Den eventyrlige Simplicissimus

Grimmelshausen utgav romanen Der abenteuerliche Simplicissimus Teutsch, d.h. die Beschreibung des Lebens eines seltsamen Vaganten, genannt Melchior Sternfels von Fuchsheim i seks bind fra 1668 til 1669. Boka er delvis selvbiografisk og gir et rikt og levende tidsbilde av Tyskland under og etter trettiårskrigen, der forfatteren selv hadde deltatt. Den eventyrlige Simplicissimus regnes som en av de viktigste tyske romaner fra 1600-tallet. Den knytter tydeligst an til de spanske skjemteromaner; skildringen av den heltemodige hovedperson gir en hensynsløs og av grotesk humor preget gjenspeiling av de menneskelig og sosialt forvirrede forhold på den tid handlingen får utspille seg. 
«Simplicissimus» er latin og kan oversettes med «den oppriktigste» eller «den enfoldigste». Det satiriske ukebladet Simplicissimus, som ble utgitt i München fra 1896 til 1944, lånte navnet sitt fra hovedpersonen i boka.
Den kom på norsk under tittelen Den eventyrlige Simplicissimus i 1999.
Mecynodera

Utseende

Middelsstore, kraftige, brokete fargede bladbiller med påfallende kraftige bakbein. De er mønstret i gult og svart. Antennene er tynne, hodet forholdsvis smalt. Pronotum er rundet, lengre enn bredt, mye smalere enn dekkvingene, som har markerte "skuldre". Bakbeina er forstørret, særlig hos hannene.

Levevis

Disse billene lever på planter. De voksne billene besøker blomster for å ete pollen og kan fungere som pollinatorer for planter i framilien Proteaceae

Utbredelse

Slekten er utbredt i det østlige Australia (Victoria, New South Wales, Queensland).
Nardocenteret

Nardo Centeret er et kjøpesenter på Nardo i Trondheim. Senteret har dagligvareforretning, kiosk, apotek, bakeri, solsenter, frisør, restaurant, blomsterforretning og Nardosletta Legesenter samt ulike behandlingstilbud innen helse. Tidligere lå det et postkontor her (opprinnelig Nardosletta postkontor, senere Nardo postkontor), men det er blitt erstattet av post i butikk, og det er nå en restaurant i postlokalene. Senteret er et populært møtested i bydelen.
Senteret ble bygget på midten av 1980-tallet av aktørene K. Eliassen, Eva Borgen & Johs. Fuglstad som slo seg sammen da Nardo-krysset/Omkjøringsveien skulle bygges om og utvides. Nardo Centerets adresse er Hans Baucks vei 1 som også omtales lokalt som Nardosletta.  Senteret er lett tilgjengelig med gratis parkeringsplass og gode bussforbindelser.
Mário Zagallo

Biografi

Zagallo ble født i Maceió i Brasil, og har familie av libanesisk herkomst.
Zagallo startet fotballkarrieren i América i 1948, og spilte senere for Flamengo og Botafogo.
Som spiller er Zagallo mest kjent for prestasjonene på Brasils landslag, hvor han vant gull i VM i fotball i 1958 og 1962.
Zagallo vant VM både som landslagssjef i 1970, og som assistenttrener i 1994, begge gangene med Brasil. Han ledet også Brasils landslag til en fjerdeplass i 1974, og til sølvplassering i 1998. Zagallo, Franz Beckenbauer og Didier Deschamps er de eneste som har vunnet VM i fotball både som spiller og som landslagssjef.
Ford Falcon

Første generasjon

Produksjon 1960-1963
Etter amerikanske standarder på 1960-tallet var Falcon en ganske liten bil, men andre steder ble den betraktet som en bil av normal størrelse. Den hadde en liten og lett 95-hesters 144 in³ (2.4 L) rekke 6er. Karosseriet og chassiet satt sammen. Trommelbremser ble brukt på alle de fire hjulene. Det var plass til seks passasjerer inne i bilen.

Andre generasjon

Produksjon1964-1965
Nytt design endret Falcons utsende i 1964. Det nye utsende var mer firkantet. Senere i 1964 kom Fords nye bil på markedet: Ford Mustang, som ble laget på  Falcons ramme. Mustang ga Falcon større salg i Amerika.

Tredje generasjon

Produksjon1966-1970
Falconen får nytt design i 1966 med ett langt panser og kort bagasjelokk, som var mye likt Mustangens design. Todørs hardtop og kabriolet ble ikke mer laget mens stasjonsvogn og ranchero ble større. Ranchero byttet ut Falconss front med Fairlanefronten i 1967.
Det siste året Falcon ble produsert i Nord-Amerika var 1970. Den 1. juli 1970 ble Falcon gjort om til en blanding av Fairlane og Torino. Denne "1970 1/2"-Falconen kunne fås som to eller firedørs sedan og femdørs stasjonsvogn.

Falcon i litteraturen

- En Ford Falcon er et viktig bevismateriale i Arnaldur Indriðasons kriminalroman Kleifarvatn (norsk oversettelse: Vannet - 2007)

Falcon på tv

-Peyton i One Tree Hill kjører en 1963 Ford Falcon.
-I Ocean’s Eleven kjører Brad Pitts karakter en 1963 Ford Falcon kabriolet. Denne 
bilen blir sprengt i Ocean's Twelve. 
-Rock Hudson kjører en Ford Falcon kabriolet i åpning scenen i filmen "Man's Favorite Sport" fra 1964

Race Falconer

1963 Ford Falcon "The Mighty"
1965 Ford Falcon "Daddy Warbucks"
1965 Ford Falcon "Wild Child"
1964 Ford Falcon "Educator"
Erigone tirolensis

Utseende

Erigone tirolensis er en liten edderkopp. Kroppen ganske skinnende og blank, todelt i en bakkropp (abdomen) og en forkropp (prosoma eller cephalothorax). Forkroppen er bredt oval, forholdsvis liten, litt flat hos hunnen, mens hannene har en noe særegen høy hodeprofil. Bakkroppen hos hunnen er stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter.
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd. Erigone atra er den vanligste norske arten.
Helle Ryslinge

Karriere

Helle Ryslinge hoppet av lærerutdannelsen for å inngå i forskjellige sammenhenger innenfor alternativt teater i 1970-tallet, blant annet i Comedievognen. Hun ble etter hvert en sentral figur i dette miljø sammen med Anne Marie Helger i Dameattraktioner. 
Hun fikk også enkelte filmroller, spesielt i en rekke filmer av Jytte Rex. I 1983 ble Dameattraktioner til en film av Christian Braad Thomsen med tittelen Koks i kulissen. Helle Ryslinge debuterte som regissør med den satiriske Flamberede hjerter, som ble en virkelig kommersiell suksess.
Huadian Yangzhou kullkraftverk

(Huadian) Yangzhou kullkraftverk, eller Yangzhou-1, er et kullkraftverk i byen Yangzhou i provinsen Jiangsu, i det østlige Kina. Det har en installert produksjonskapasitet på 1.200 MW. Operatør er China Huadian Corporation Co Ltd.
Givat Oz

Givat Oz (גִּבְעַת עֹז, betyr Styrkeåsen) er en kibbutz nord i Israel. Den ligger mellom Umm al-Fahm og Afula, og tilhører Megiddo regionale kommune. I 2006 hadde denn et folketall på 359.
Landsbyen ble grunnlagt i 1949 av av Holocaust-overlevende fra Ungarn, og fikk senere med seg immigranter fra Brasil.
Givat Oz er bygd på landområdet til den avfolkede palestinske-arabiske landsbyen Khirbat Zalafa.
Layton Bridge

Kunst og media

Broen filmes som en del av pilotepisoden til TV-serien Fire in the Hole og er også brukt i filmen  Nattsvermeren.
Sosialmedisin

Sosialmedisin er et fagområde i krysningspunktet mellom medisin og samfunnsfag. Faget søker å forstå hvordan sosiale og økonomiske forhold virker på helse, sykdom og medisinsk praksis, og bidra til et sunnere samfunn gjennom en slik økt forståelse.
Sosialmedisinens historie startet tidlig på 1800-tallet. Den industrielle revolusjon og økt fattigdom og sykdom blant arbeidere førte til fokus på helseeffekten av sosiale prosesser. I Norge ble det første instituttet startet opp i 1951, med blant andre Eva Koren blant underviserne. 
I Norge er bl.a. Per Fugelli og Berthold Grünfeld kjente sosialmedisinere; begge var professorer i sosialmedisin ved Universitetet i Oslo, der Seksjon for sosialmedisin driver forskning og undervisning innen dette faget. Internasjonalt er Rudolf Virchow, Salvador Allende, Paul Farmer og Jim Yong Kim kjente sosialmedisinere.
Pilsens Samlingsparti

Pilsens Samlingsparti (PsP) var et politisk parti i Vest-Agder. Valgprogrammet til partiet bestod av ti punkter som alle var relatert til øl, pils eller bryggerier. Blant hovedsakene var lavere alkoholavgifter og økte tollkvoter, enklere å få skjenkebevilling og utvidede skjenketider, kulturstøtte til bryggeriene og hindring av ølmonopol. Partiet stilte for første gang til valg i Stortingsvalget 2005 og fikk 65 stemmer, eller 0,07 % av stemmene i Vest-Agder (0,0025% på landsbasis). De stilte ikke liste ved Stortingsvalget 2009.
Alexandria (Romania)

Historie

Alexandria ble grunnlagt 1834 og er oppkalt etter grunnleggeren Alexandru II Ghica.

Næringsliv

Byen er et handelssenter med kornmøller og annen næringsmiddelindustri. Det finnes i byen produksjon av elektrisk utstyr og bygningsartikler, samt et teglverk.

Severdigheter

Alexandria har et historisk museum.
Futon

Futon (japansk: 布団) er en japansk seng som forenklet kan beskrives som en myk madrass. En futon inneholder ingen stålspiraler, luftfylte plastceller eller lignende, men er oppbygd av myke materialer i flere lag. I moderne futoner kan disse lagene bestå av latex eller polyeterskum, men tradisjonelt er de av bomull.
I tradisjonelle japanske hjem ligger futonen direkte på gulvets tatamimatte.
Aemocia

Utseende

Middelsstore, kraftige, mørkfargede trebukker. Antennene hos hannene er betydelig lengre enn kroppen, forføttene utvidete.

Levevis

Disse billene har larver som lever i død ved av løvtrær, ofte like under barken.

Utbredelse

Slekten er utbredt i Sørøst-Asia (Borneo og Molukkene).
Temmelburken

Temmelburken (Ture Sventon-prisen) er en kulturpris som deles ut hvert år til personer og institusjoner som arbeider innen den svenske barne- og ungdomskulturen. Prisen ble innstiftet av tidsskriftet Jury i 1999. Prisen deles ut hvert år ved Bok- och biblioteksmässan i Göteborg. Priset ble lagt ned i 2009.
Chitrakoot (distrikt)

Demografi

Ved folketellingen i 2011 var det 990 626 innbyggere i distriktet, mot 766 225 i 2001. Den urbane befolkningen utgjør 9,73 % av befolkningen.
Barn i alderen 0 til 6 år utgjorde 17,31 % i 2011 mot 21,14 % i 2001. Antallet jenter i den alderen per tusen gutter er 928 i 2011.
Paralysis

Paralysis er en EP-plate med Extol, utgitt i 2001.
Lennart Åhlberg

Storhamar

Lennart ble engasjert av klubben i 1991 med gull som mål. Svensken hadde allerede hatt stor suksess i norsk hockey både med Vålerenga på tidlig 80-tall og landslaget noen år senere. Under hans ledelse etablerte Storhamar seg på ny i toppen og tok sitt første seriegull såvel som at de nådde sin første NM-finale. Etter OL-sesongen dro Lennart hjem til Sverige hvor han gikk inn i trenerteamet til Färjestad. Sønnen Martin Åhlberg kom også etterhvert til klubben og ble en av klubbens mest notoriske målscorere.
Hypersonisk lyd

Hypersonisk lyd er lyd med frekvenser over ca. 1000 MHz, dvs. rundt 1 GHz og er dermed er et delområde av ultralyd.
På grunn av den svært høye dempningen ved disse frekvensene i fluider er fremfor alt utbredelsen av hypersonisk lyd i faststoffer av betydning. I faste stoffer kan longitudinalbølger (langs forplantningsretningen) som også transversalbølger (tvers på forplantningen), vridningsbølger og overflatebølger bidra til energitransport.
Ved ekstremt høye frekvenser vil lyd i krystallinsk faststoff beskrevet som fononer, disse er kvasipartikler av gittersvingningene. Disse bestemmer dermed den øvre frekvensgrensen, denne er avhengig av materialet og i størrelsesorden rundt 10 THz.
Herbertiinae

Levevis

Disse snyltevepsene snylter på bladminerende fluer i familien Agromyzidae.

Utbredelse

Gruppen er utbredt i varme områder av alle verdensdeler.
Costalimaita

Utseende

Middelsstore, gulaktige bladbiller.

Levevis

Både larvene og de voksne (imago) er planteetere som lever på trær og busker i skog.

Utbredelse

Slekten er utbredt i Sør-Amerika, fra Guyana i nord til Argentina i sør.
Fekting under Panamerikanske leker 1955

Fekting under Panamerikanske leker 1955. Fekting var med som en av sytten sporter i de andre Panamerikanske leker 1955 som ble arrangert i Mexico by i Mexico fra 12. til 26. mars. Det var individuelle og lagkonkurranser for menn i florett, kårde og sabel og en individell konkurranse i florett for damer. USA ble beste nasjon foran Argentina begge med tre gullmedaljer hver.
Heterocotinis

Utseende

Middelsstore, bronsefargede gullbasser.

Utbredelse

Slekten er utbredt i Brasil og det nordlige Argentina.
Speed

Handling

En forstyrret bombemann har plantet eksplosiver i en heis, og dermed blir to bombeeksperter ved L.A.P.D. SWAT team, Jack Traven (Keanu Reeves) og Harry Temple (Jeff Daniels), sendt til åstedet. De avverger en katastrofe, men bombemannen Howard Payne (Dennis Hopper) gir seg ikke. En buss i Los Angeles er hans neste mål, men bomben han plasserer vil bare gå av hvis bussen kjører i under 80 kilometer i timen. Jack klarer å komme seg om bord i bussen, som er full av passasjerer. Ved en misforståelse blir bussjåføren skutt, og passasjeren Annie (Sandra Bullock) må ta rattet.

Om filmen

Innspillingen av filmen fant sted fra september til desember 1993 og ble i sin helhet innspilt i Los Angeles.
Filmen er en nyinnspilling av den japanske kriminalthrilleren Expressen er lastet med...... dynamitt! (Shinkansen daibakuha) (også kjent som The Bullet Train) fra 1975, med Sonny Chiba i hovedrollen. I denne versjonen foregår handlingen ombord på et tog.

Filmanmelderne og publikum

Filmen ble godt mottatt av anmelderne og har fått så mye som 90% på Rotten Tomatoes (fresh rating) og 78% på Metacritic. Den kjente amerikanske filmkritikeren Roger Ebert gav den rosende omtale og gav den fire av fire stjerner. Aviser og publikasjoner som Entertainment Weekly, The New Yorker, Time Magazine og Los Angeles Times var også meget begeistret, men også publikasjoner som TV Guide, Rolling Stone, The New York Times og Variety markerte seg som temmelige positive. Chicago Reader og USA Today var noe mer lunkene, mens Washington Post var mest negativ.
Filmen ble en stor publikumssuksess og innbrakte over $350 millioner på verdensbasis og $121 millioner i USA alene. Det kan også nevnes at den spilte inn £10,5 millioner i Storbritannia og nesten 25 millioner kroner i Sverige. Den ble den åttende mest innbringende filmen i USA i 1994. 65% av filmens inntekter kom fra kinoer utenfor USA.
Den ble sett av over 400 000 i Sverige, 1,1 millioner i Spania og 2,4 millioner i Frankrike.
Hortafjorden

Hortafjorden er en fjord, eller snarere et åpent havstykke, i Leka kommune i Trøndelag. Fjorden ligger mellom øygruppen Horta, som den er oppkalt etter, og øya Leka. Hortafjorden har en lengde på cirka 13 kilometer fra sørvest til nordøst, og ender i nord ved fylkesgrensen til Nordland.
Fra Horta til Leka er det cirka 10 kilometer.
Lilla Luleälven

Lilla Luleälven (lulesamisk: Unna Julevädno) er en 238 km lang elv i det nordlige Norrland, i Norrbottens län i Sverige. Elven er en sideelv til Luleälven og har et avrenningsområde på ca 9800 km².
Trollblues

2001

Festivalen ble for første gang arrangert.

2007

2007 arrangertes Bluesfestivalen for syvende gang i kjelleren og festsalen i Grand Hotell. Artister var Elmore James tribute band, Little Andrews and the Magic rockets, Bolga bluesband, J.T Lauritzen and the buckshot Hunters, Joakim Tinderholt ekspress og Isfjorden Blues Compagni & the Company Girls.

2008

For første gang kunne Trollblues innta det nye Rauma Kulturhus sine lokaler. Årets program var konsentrert rundt regionale band. Hennesy bluesband fra Gjøvik var det bandet som reiste lengst. Andre band var Bolga bluesband, Red hot & woodleg Odd,

2009

7.-8. februar ble Trollblues arrangert for niende året med rekordmange band og artister. Band og artister var Adam Douglas trio, Ron Hacker (USA), Solid, Bolga Bluesband, Woodleg Odd, J.T Lauritzen and the buckshot hiunters og little Andrews and the Magic rockets. Festivalen gikk med et underskudd på 35 000 kroner dette året.

2010

Ble Trollblues arrangert for det som kunne være siste gang om det ikke ville bli bedre publikums oppslutning enn året før. Artister som Woodleg Odd, Bolga bluesband, Hennesy bluesband, B-mode og Festivalsjefens eget band Isfjorden Blues Compagni.

2011

Festivalen arrangertes 4.-5. februar i Rauma Kulturhus. Hoved attraksjonen var Sugar ray Norcia fra USA, andre var Isfjorden Blues Compagni, old School blues revue, og Sweet'n funky.

2012

I 2012 arrangertes Trollblues i Grand Hotell sine lokaler med 110 besøkende. Artister var Storsvina, Larry Carlton, Isfjorden Blues Compagni med Åndalsnes storband, Bill Gibson (USA), J.T. Lauritzen and the Bukcshot hunters, Hennesy bluesband, Billy T band og Bolga bluesband

2016

2016 arrangertes Trollblues for 13 gang i Rauma Kulturhus 28.-29. januar etter noen års opphold. Artister var Good time Charlie, J.T Lauritzen & the buckshot Hunters, Hodoo hogs, Jolly Jumper & Big Moe, Frank Bjørdals blues revue, RAM og som alltid Frode Bredeli Aarsbog & friends.

Opphold

Grunnet mye jobb med å få sponsorer og mye arbeid som faller på festivalsjefens skuldre ble ikke Trollblues arrangert i 2013, 2014 og 2015.

Lenker

Åndalsnes avis
Callerebia

Utseende

Middelsstore, brune sommerfugler med avrundede vinger. Oversiden har en stor øyeflekk ved spissen av forvingen, av og til også en flekk ved bakjørnet av bakvingen. Undersiden er gjerne litt mer spraglete, med to eller flere flekker på bakvingen.

Utbredelse

Slekten er utbredt i og rundt Himalaya.
Arctic Chess Challenge

Arctic Chess Challenge var en internasjonal sjakkturnering som ble arrangert i Tromsø hvert år fra 2006 til 2010, det første året under navnet Midnight Sun Chess Challenge. Turneringen var en del av Norges Sjakkforbunds satsing på å få tildelt Sjakk-OL i 2014. Etter starten i 2006 ble turneringen mer og mer populær, og i 2010 deltok det 164 spillere fra 36 land, hvorav 25 stormestre.
Banco Comercial Português

Banco Comercial Português (BCP), benytter også navnet Millennium bcp, er en portugisisk bank grunnlagt i 1985.
Banken har, foruten i Portugal, virksomhet i Mosambik, Angola, Hellas, Polen, Romania og Sveits.
Maurice Greene

Tidlig liv

Greene ble født i Kansas City i Kansas, og gikk på F.L. Schlagle High School i samme by. Som ungdom og på high school-nivå drev han både med amerikansk fotball og friidrett. Etter high school fikk han et friidrettsstipend (scholarship) ved University of Kansas.

Etter idrettskarrieren

Han deltok i NBCs serie Identity i 2006, som en av de "ukjente". 
Høsten 2008 deltok Greene i 7. sesong av Dancing with the Stars i USA, sammen med Cheryl Burke. Han var den niende av deltakerne som gikk ut av konkurransen, og endte på 5.-plass. Han har også deltatt i TV-serien Blind Date. 
Greene har et månedlig program på Eurosport som heter Greene Light, der han møter ulike friidrettsstjerner.
Marie Åsberg

Akademisk karriere

Åsberg har forsket ved Karolinska institutet (KI) om depresjoner og selvmordsforebyggende tiltak siden 1960-tallet. Åsberg disputerte i 1973 med Börje Cronholm med en avhandling som gikk på depresjonsbehandling med Nortriptylin. Hun ble i 1982 utnevnt til professor i psykiatri ved KI.
Navnet hennes er trolig mest kjent i forbindelse med at hun var med og utviklet scoringsverktøyet Montgomery-Åsberg depression rating scale (MADRS)  sammen med Stuart A. Montgomery. Åsberg ledet fra 1998 et prosjekt om utmattelsessyndrom (ME) sammen med Åke Nygren (professor og lege). Hun ledet nylig et stort forskningsprosjekt rundt psykoterapi for selvmordstruede kvinner med borderline personlighetsforstyrrelse.